薛寀
薛寀（1598 年 —1662 年），字諧孟，號歲星，南直隸常州府武進縣人。
方山先生薛應旂之玄孫，祖父薛敷教，萬曆十七年進士。生於萬曆二十六年（1598）十一月十七日，四歲失母，九歲能作詩，十四補諸生，二十七丁父艱。三十四歲中崇禎四年辛未進士，廷對注授知州，乞改武學教授，六年癸酉轉南京助教，七年甲戌遷南京刑部主事，八年升刑部郎中，十年丁丑出知開封府。值寇亂，與熊文燦議剿撫不合，十一年冬自投劾歸常州。歸六年，甲申明亡，棄家為僧。以己名寀也，去冠，故去宀；去發，故去丿，因姓米氏，號米堆山和尚。亦署衲米，徜徉雲水間，不問世事，清康熙二年甲辰（1662）臘月十二日病卒，年六十五。著有《歲星集》一百卷，久已散佚。